text: Politidirektør: Borgerne i Ribe kan fortsat føle sig trygge
  10 januar 2017 kl. 16.38
  Selvom politiet ikke længere skal rykke ud fra Ribe, så bliver responstiden ikke forringet, lover Syd- og Sønderjyllands Politi.
  Når den nye struktur den træder i kraft fra starten af 2018, så forsvinder politibilerne fra stationen i Ribe. Fremover skal byen døgnet rundt betjenes af politiet i Esbjerg, og det bliver, ifølge politidirektør Jørgen Meyer, ikke noget borgerne kommer at til at mærke til.
  - Ribe bliver i forvejen betjent af Esbjerg om natten, og det har fungeret godt. Fremover kører patruljerne stadig ud fra Esbjerg, men de er i området ved Ribe, så responstiden bliver ikke forringet, siger Jørgen Meyer til TV SYD.
  Rigspolitiet har netop godkendt den nye struktur, som ifølge Syd- og Sønderjyllands Politi ikke vil resultere i færre patruljer i politikredsen.
  